
Text rozhodnutia
Súd: Krajský súd Bratislava Spisová značka: 5Sd/169/2014 Identifikačné číslo súdneho spisu: 1014201282 Dátum vydania rozhodnutia: 16. 12. 2016 Meno a priezvisko sudcu, VSÚ: JUDr. Milota Tóthová ECLI: ECLI:SK:KSBA:2016:1014201282.1 Uznesenie Krajský súd v Bratislave v právnej veci navrhovateľa C.. S. C., C. Q. XXX, K., proti odporkyni Sociálnej poisťovni ústredie, Ul. 29. augusta č. 8-10, Bratislava o výplatu sirotského dôchodku takto r o z h o d o l : Súd konanie z a s t a v u j e . Žiaden z účastníkov nemá právo na náhradu trov konania. o d ô v o d n e n i e : Navrhovateľ svojím návrhom zo dňa 30.6.2014 žiadal preskúmať rozhodnutie odporkyne číslo XXX XXX XXXX X zo dňa 15.5.2014, ktorým odporkyňa navrhovateľovi od 4. júna 2014 zastavila výplatu sirotského dôchodku. Návrhom zo dňa 13.9.2014 navrhovateľ žiadal preskúmať rozhodnutie číslo XXX XXX XXXX X zo dňa 7.7.2014, ktorým odporkyňa navrhovateľovi od 4. septembra 2014 zastavila výplatu sirotského dôchodku. Písomným prehlásením zo dňa 22.4.2015 navrhovateľ vzal späť oba návrhy v celom rozsahu. Súd podľa § 250d ods. 3 v spojení s § 250h ods. 2 a § 250l ods. 2 O.s.p. konanie zastavil. O trovách konania súd rozhodol podľa § 246c a § 146 ods. 1 písm. c) O.s.p. V danom prípade súd postupoval podľa ustanovenia § 492 ods. 1 zákona č. 162/2015 Z.z., podľa ktorého konania podľa tretej hlavy piatej časti Občianskeho súdneho poriadku začaté predo dňom nadobudnutia účinnosti tohto zákona sa dokončia podľa doterajších predpisov.

